
Ενδιαφέρομαι για την ποιότητα ζωής, την κοινωνική αλληλεγγύη 

και τον πολιτισμό. Η Κοινο_Τοπία σε καλεί σε συμπόρευση
Μετά από μια τρίχρονη μειωμένη δραστηριότητα λόγω συνθηκών covid19 η Εταιρεία Κοινωνικής Δράσης και Πολιτισμού Κοινο_Τοπία www.koinotopia.gr ξεκινά όλες τις δια ζώσης συναντήσεις των δομών της και σας καλεί σε μια ανοιχτή συνάντηση Ενεργών Πολιτών την Τετάρτη 12 Οκτωβρίου 7.30μμ στο στέκι της Καραϊσκάκη 153 (ισόγειο) μεταξύ Πατρέως και Γεροκωστοπούλου στο κέντρο της Πάτρας. Για πληροφορίες μπορείτε να απευθυνθείτε στη γραμματεία που λειτουργεί στον πολυχώρο της Δευτέρα, Τρίτη, Τετάρτη 11πμ-2μμ και Πέμπτη, Παρασκευή 7-9μμ τηλ. 2610.622250, τις υπόλοιπες μέρες και ώρες στο 2610.277171, στο fb καθώς και στο info@koinotopia.gr
Η Κοινο_Τοπία είναι ένας σύλλογος που δρα για την προστασία του Περιβάλλοντος και της εν γένει Ποιότητας ζωής, το σεβασμό των Ανθρώπινων Δικαιωμάτων, καθώς και την καλλιέργεια Πολιτιστικής και Ανθρωπιστικής συνείδησης στο ευρύτερο κοινό. Υποστηρικτές της μπορούν να γίνουν πολίτες που πιστεύουν στις αρχές της και στηρίζουν τις δράσεις της.
· Οι δράσεις της Κοινο_Τοπίας με άξονα το Περιβάλλον και τα δικαιώματα του καταναλωτή στοχεύουν στη βελτίωση της ποιότητας ζωής και της προστασίας κάθε έμβιας ύπαρξης στον πλανήτη.

· Οι δράσεις της Κοινο_Τοπίας με άξονα τα Ανθρώπινα Δικαιώματα, την Κοινωνική Αλληλεγγύη και τη βελτίωση της παροχής υγείας στοχεύουν στο σεβασμό της αξιοπρέπειας που πρέπει να απολαμβάνουν όλοι οι πολίτες ημεδαποί ή αλλοδαποί σε κάθε περιοχή του κόσμου.

· Οι δράσεις της Κοινο_Τοπίας με άξονα τα αγαθά του Πολιτισμού και της Πολυπολιτισμικότητας στοχεύουν στην προάσπιση της ταυτότητας και της κουλτούρας όλων των επιμέρους κοινωνικών ομάδων όπως και την προστασία της πολιτιστικής δημιουργίας σε όλες της τις μορφές.

Καλούμε, λοιπόν, φίλους, ευαισθητοποιημένους πολίτες κάθε ηλικίας με διάθεση να συμβάλλουν ενεργά στο έργο και τις δράσεις της Κοινο_Τοπίας, να γνωρίσουν από κοντά τον τρόπο λειτουργίας μας και να προσφέρουν τις γνώσεις, την εμπειρία τους, τις ιδέες τους και όσο από τον χρόνο τους μπορούν στη βελτίωση της καθημερινότητας του κοινωνικού συνόλου.

